Evenimentul de lansare a candidaților AUR la alegerile locale din județul Mureș va avea loc duminică, 31 martie, de la ora 18.00, la Sala Mare a Palatului Culturii din Târgu Mureș.
"Nu ratați evenimentul fiindcă se anunță candidaturi-bombă la Primăria Târgu Mureș și președinția Consiliului Județean!", a transmis Biroul de presă al Alianței pentru Unirea Românilor Mureș.
"Acest eveniment vizează cunoașterea și promovarea acestei echipe puternice formate din oameni gospodari, care iubesc comunitățile din care fac parte și își propun să aducă o schimbare în bine", au mai transmis organizatorii evenimentului.
(Redacția)